ai4bharat/Pralekha huggingface dataset:
భారత పోటీ ప్రోత్సాహక సంఘం
శుభలక్ష్మి పాలిస్టర్స్ లిమిటెడ్ మరియు శుభలక్ష్మి పాలిటెక్స్ లిమిటెడ్ కు చెందిన కొన్ని వ్యాపారాలు కొనుగోలు చేయడానికి రిలయన్స్ పాలిస్టర్ లిమిటెడ్ కు ఆమోదం తెలిపి సీసీఐ
శుభలక్ష్మి పాలిస్టర్స్ లిమిటెడ్ మరియు శుభలక్ష్మి పాలిటెక్స్ లిమిటెడ్ కు చెందిన కొన్ని వ్యాపారాలు కొనుగోలు చేయడానికి రిలయన్స్ పాలిస్టర్ లిమిటెడ్ కు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక కింద పాలిస్టర్ ఉత్పత్తులు / నూలు తయారీ లో కార్యకలాపాలు నిర్వహిస్తున్న సంబంధించి శుభలక్ష్మి పాలిస్టర్స్ లిమిటెడ్  మరియు శుభలక్ష్మి పాలిటెక్స్ లిమిటెడ్  లకు చెందిన వ్యాపార సంస్థలను రిలయన్స్ పాలిస్టర్ లిమిటెడ్  నిర్ణయించిన మొత్తాన్ని ఒకేసారి చెల్లించి కొనుగోలు చేస్తుంది.
ప్రస్తుతం అక్వైరర్ ఎటువంటి కార్యకలాపాలు నిర్వహించడం లేదు. అయితే, ఒప్పందం అమలులోకి వచ్చిన తర్వాత సదరు సంస్థ ప్రాథమికంగా పాలిస్టర్ స్టేపుల్ ఫైబర్ , పాలిథిలిన్ టెరెఫ్తాలేట్ చిప్స్  అలాగే వివిధ రకాల పాలిస్టర్ నూలు వంటి కొన్ని పెట్రోకెమికల్ ఉత్పత్తుల ఉత్పత్తి మరియు సరఫరా లో కార్యకలాపాలు ప్రారంభిస్తుంది. ఆర్ఐఎల్  నిర్వహిస్తున్న సంస్థల్లో అక్వైరర్ ఒక సంస్థ. క్రింది వ్యాపార కార్యకలాపాలను స్వయంగా లేదా భారతదేశం / ప్రపంచంలో తన సమూహ సంస్థల ఆర్ఐఎల్ నిర్వహిస్తోంది.  శుద్ధి మరియు మార్కెటింగ్;  పెట్రోకెమికల్స్;  చమురు మరియు వాయువు అన్వేషణ మరియు ఉత్పత్తి;  రిటైల్;  టెలికమ్యూనికేషన్ మరియు డిజిటల్ సేవలు; మరియు  మీడియా మరియు వినోదం.
భారతదేశంలో క్రింది పాలిస్టర్ ఉత్పత్తుల ఉత్పత్తి మరియు సరఫరా రంగంలో ఎస్ పి ఎల్ కార్యకలాపాలు నిర్వహిస్తోంది.  పిఎస్ఎఫ్ ;  పాక్షికంగా ఆధారిత నూలు ;  గీసిన ఆకృతి నూలు / పాలిస్టర్ ఆకృతి గల నూలు ;  పూర్తిగా గీసిన నూలు ; మరియు  చిప్స్. అమెరికా, కెనడా, ఆస్ట్రేలియా, ఇథియోపియా, పెరూ, చిలీ, కొలంబియా, కొరియా, వియత్నాం మరియు రష్యా తో సహా 35 దేశాలకు పాలిస్టర్ ఉత్పత్తులను ఎస్ పి ఎల్ ఎగుమతి చేస్తోంది.
సవివరమైన సిసిఐ ఉత్తర్వులు తర్వాత విడుదల అవుతాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వీధి వ్యాపారుల ముంగిటికే సూక్ష్మ రుణసదుపాయం పి.ఎం. స్వనిధి పేరిట మొబైల్ యాప్ ప్రారంభం
రాష్ట్రాలు, కేంద్రపాలిత ప్రాంతాల్లో రుణ దరఖాస్తుదారులు లక్షా 54వేల మందికి పైచిలుకే
48వేల మందికి ఇప్పటికే రుణం మంజూరు
ప్రధానమంత్రి వీధి వ్యాపారుల ఆత్మ నిర్భర్ నిధి  పథకానికి సంబంధించిన మొబైల్ అప్లికేషన్ ను కేంద్ర గృహనిర్మాణ, పట్టణ వ్యవహారాల కార్యదర్శి దుర్గా శంకర్ మిశ్రా ఈ రోజు ప్రారంభించారు. రుణం కావలసిన వీధి వ్యాపారులకు, రుణం అందించే సంస్థలకు మధ్య ఈ యాప్ ఒక డిజిటల్ వారధిగా పనిచేస్తుంది.. వీడియో కాన్ఫరెన్స్ ద్వారా నిర్వహించిన యాప్ ఆవిష్కరణ కార్యక్రమానికి కేంద్ర గృహనిర్మాణ, పట్టణ వ్యవహారాల మంత్రిత్వ శాఖ సీనియర్ అధికారులతో పాటు, పట్టణాభివృద్ధి శాఖ ప్రిన్సిపల్ కార్యదర్శులు, రాష్ట్రాలు, కేంద్రపాలిత ప్రాంతాలకు చెందిన అధికారులు పాల్గొన్నారు.
పి.ఎం. స్వనిధి యాప్ అనేది డిజిటల్ సాంకేతిక పరిజ్ఞానం దిశగా ఓ ముందడుగు. రుణాలిందించే సంస్థల క్షేత్రస్థాయి సిబ్బంది,. పి.ఎం. స్వనిధి పథకం గరిష్టస్థాయిలో లబ్ధిదారులకు ప్రయోజనాలందించేలా చూసేందుకు ఈ యాప్ దోహదపడుతుంది. వీధి వ్యాపారులతో సంబంధాలు నెరిపే బ్యాంకింగ్ కరెస్పాండెంట్లు, బ్యాంకేతర ఆర్థిక సంస్థల, మైక్రో ఫైనాన్స్ సంస్థల ఏజెంట్లు ఈ పథకం ఎక్కువ లబ్ధిదారులకు చేర్చేందుకు యాప్ ఉపయోగపడుతుంది. మొబైల్ యాప్ ఆవిష్కరణతో పథకం అమలు మరింత వేగం పుంజుకోగలదని, వీధి వ్యాపారులు కాగితాలతో సంబంధం లేకుండా పథకానికి అనుసంధానమయ్యేందుకు డిజిటల్ లావాదేవీలకు యాప్ ద్వారా ప్రోత్సాహం లభిస్తుందని భావిస్తున్నారు.
ఇందుకు సంబంధించిన వెబ్ పోర్టల్ ను 2020 జూన్ 29న ప్రారంభించారు. పి.ఎం. స్వనిధి పథకం వెబ్ పోర్టల్ లో ఉన్న అంశాలే, ఈ యాప్ లోనూ పొందుపరిచి ఉంటాయి. సర్వే సమాచారంలో… వీధి వ్యాపారులను గుర్తించేందుకు సెర్చ్ సదుపాయం, దరఖాస్తు దారుల ఈకేవైసీ, దరఖాస్తుల పరిశీలన, పర్యవేక్షణ తదితర అంశాలన్నీ యాప్ లో ఉంటాయి. రుణాలు అందించే సంస్థలు, వాటి క్షేత్రస్థాయి సిబ్బంది ఈ యాప్ ను గూగుల్ ప్లేస్టోర్ నుంచి డౌన్ లోడ్ చేసుకోవచ్చు. 2020వ సంవత్సరం జూలై 2వ తేదీన పి.ఎం. స్వనిధి పథకం ప్రారంభమైనప్పటినుంచి ఇప్పటివరకూ వివిధ రాష్ట్రాలు, కేంద్రపాలిత ప్రాంతాలకు చెందిన 1,54,000మందికిపైగా వీధి వ్యాపారులు రుణాల కోసం దరఖాస్తు చేసుకున్నారు. వారిలో 48వేల మందికి ఇప్పటికే రుణాలు మంజూరయ్యాయి.
కోవిడ్-19 లాక్ డౌన్ తో తీవ్రంగా దెబ్బతిన్న వీధి వ్యాపారులు తమ జీవనోపాధిని తిరిగి ప్రారంభించేందుకు వీలుగా రుణాలు అందించే లక్ష్యంతో పి.ఎం. స్వనిధి పథకాన్ని కేంద్ర గృహనిర్మాణ, పట్టణ వ్యవహారాల మంత్రిత్వ శాఖ 2020 జూన్ 1న ప్రారంభించింది. దేశవ్యాప్తంగా పట్టణ ప్రాంతాల్లోను, పట్టణ శివార్లు, గ్రామీణ ప్రాంతాల్లోను ఉన్న 50లక్షల మంది వీధి వ్యాపారులకు ప్రయోజనం చేకూర్చేందుకు ఈ పథకాన్ని రూపొందించారు. ఈ పథకం కింద వీధి వ్యాపారులు వర్కింగ్ క్యాపిటల్ గా పదివేల రూపాయల రుణం పొందేందుకు వీలుంటుంది. ఏడాది కాలంలో నెలవారీ విడతలుగా ఈ రుణాన్ని తిరిగి చెల్లించవచ్చు. లబ్ధిదారులు సకాలంలోగానీ, గడువుకంటే ముందుగానీ రుణం తిరిగి చెల్లస్తే,..7శాతం వార్షిక వడ్డీ సబ్సిడీని వారి ఖాతాల్లోకి డైరెక్ట్ బెనిఫిట్ ద్వారా జమ చేస్తారు. ఈ మొత్తాన్ని ముూడు నెలలకు ఒకసారి అనే ప్రాతిపదికన వారి ఖాతాలకు జమచేస్తారు. ఈ పథకం కింద తీసుకున్న రుణాన్ని డిజిటల్ లావాదేవీల ద్వారా చెల్లిస్తే, నెలకు వంద రూపాయల చొప్పున బ్యాంకు ప్రోత్సాహకం అందిస్తారు. పైగా, వీధి న్యాపారులంతా సకాలంలో గానీ, గడువుకంటే ముందుగానే రుణాన్ని తిరిగి చెల్లించడం ద్వారా రుణ హెచ్చింపు సదుపాయాన్ని వినియోగించుకోవచ్చు. ఇలా, వారు ఆర్థికంగా మరింత ఉన్నత స్థానానికి ఎదిగేందుకు అవకాశం ఉంటుంది.
ప్రధాన మంత్రి కార్యాలయం
ప్రముఖ పాత్రికేయుడు శ్రీ రవీశ్ తివారీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రముఖ పాత్రికేయుడు శ్రీ రవీశ్ తివారీ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘ విధి శ్రీ రవీశ్ తివారీ ని మన మధ్య నుంచి చాలా త్వరగా తీసుకు వెళ్లిపోయింది. ప్రసార మాధ్యమాల జగతి లో ఒక ఉజ్జ్వలమైన ఉద్యోగజీవనం సమాప్తం అయిపోయింది. ఆయన కథనాల ను చదవడం అంటే అది నాకు భలే గా అనిపించేది; ఆయన తో క్రమం తప్పక నేను మాట్లాడుతూ ఉండే వాడిని కూడాను. ఆయన అంతర్ దృష్టి లోతైంది. మరి ఆయన వినమ్రుని గా ఉండే వారు. ఆయన కుటుంబానికి మరియు ఆయన మిత్రుల కు ఇదే సంతాపం. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
ఇజ్ రాయిల్ స్వాతంత్య్రానికి సంబంధించిన 75 వ వార్షికోత్సవ వేళ ఇజ్ రాయిల్ప్రజల కు మరియు ప్రధాని శ్రీ బెంజామిన్ నెతన్యాహూ కు శుభాకాంక్షల నుతెలియ జేసిన ప్రధాన మంత్రి
ఇజ్ రాయిల్ యొక్క స్వాతంత్య్రం తాలూకు 75 వ వార్షికోత్సవం సందర్భం లో ఇజ్ రాయిల్ ప్రజల కు మరియు ప్రధాని శ్రీ బెంజామిన్ నెతన్యాహూ కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి అనేక ట్వీట్ లలో,
‘‘స్వాతంత్య్రం యొక్క 75 వ వార్షికోత్సవం సందర్భం లో నా మిత్రుడు @netanyahu కు మరియు ఇజ్ రాయిల్ ప్రజల కు హృదయపూర్వక అభినందన లు. మేజల్ టవ్.’’ అని పేర్కొన్నారు.
ప్రధాన మంత్రి కార్యాలయం
శహీదీ దివస్ సందర్భం లో అమరవీరుల కు నమస్సు లు అర్పించిన ప్రధాన మంత్రి
ఈ రోజు న శహీదీ దివస్ సందర్భం లో కీర్తిశేషులు భగత్ సింహ్ కు, సుఖ్ దేవ్ కు, రాజ్ గురు కు ప్రధాన మంత్రి శ్రీ నరేంద్ర మోదీ నమస్సులు అర్పించారు.
‘‘స్వాతంత్య్ర క్రాంతి దూత లు, అమరవీరులు కీర్తిశేషులు భగత్ సింహ్, సుఖ్దేవ్, రాజ్గురు లకు శహీదీ దివస్ సందర్భం లో వందన శతాలు. భరత మాత ముద్దుబిడ్డలు అయిన వీరి ప్రాణ సమర్పణం దేశం లోని ప్రతి ఒక్క తరాని కి ప్రేరణ ను అందిస్తూనే ఉంటుంది. జయ్ హింద్’’ అని ఒక ట్వీట్ లో ప్రధాన మంత్రి పేర్కొన్నారు.
విద్యుత్తు మంత్రిత్వ శాఖ
సిటీ గ్యాస్ డిస్ట్రిబ్యూషన్లో సహజ వాయువుతో హైడ్రోజన్ బ్లెండింగ్ పైలట్ ప్రాజెక్ట్ను ఏర్పాటు చేయడానికి ఎన్టిపీసీ గ్లోబల్ ఈఓఐని ఆహ్వానిస్తోంది
పవర్ మినిస్ట్రీ ఆధీనంలోని భారతదేశంలో అతి పెద్ద ఇంటిగ్రేటెడ్ పవర్ జనరేటింగ్ కంపెనీ అయిన ఎన్టిపీసీ లిమిటెడ్.. సిటీ గ్యాస్ డిస్ట్రిబ్యూషన్  నెట్వర్క్లో సహజ వాయువుతో హైడ్రోజన్ బ్లెండింగ్పై పైలట్ ప్రాజెక్ట్ను ఏర్పాటు చేయడానికి గ్లోబల్ ఎక్స్ప్రెషన్ ఆఫ్ ఇంటరెస్ట్  ను ప్రారంభించింది.
లేహ్ వద్ద గ్రీన్ హైడ్రోజన్ ఫ్యూయలింగ్ స్టేషన్ కోసం ఎన్టిపీసీ ఆర్ఈఎల్ మరియు ఇంధన సెల్ బస్సుల సేకరణ కోసం ఎన్టిపీసీ విద్యుత్వ్యాపార్ నిగమ్ లిమిటెడ్  కోసం ఇటీవల టెండర్లను ఈఓఐ అనుసరిస్తోంది. హైడ్రోజన్ ఇంధన కేంద్రానికి శక్తిని అందించడానికి ఎన్టిపిసి ఆర్ఇఎల్ ద్వారా 1.25 మెగావాట్ల సోలార్ ప్లాంట్ను లేహ్లో ఏర్పాటు చేస్తున్నారు.
సహజ వాయువుతో హైడ్రోజన్ మిళితం చేసే ఈ పైలట్ ప్రాజెక్ట్ భారతదేశంలో మొదటిది. భారతదేశ సహజ వాయువు గ్రిడ్ను డీకార్బోనైజ్ చేయడం యొక్క సాధ్యతను అన్వేషిస్తుంది. ఎన్టిపీసీ హైడ్రోజన్ ఎకానమీకి భారతదేశ పరివర్తనలో కీలక పాత్ర పోషించడానికి ఆసక్తి చూపుతోంది. తరువాత దీనిని భారతదేశవ్యాప్తంగా వాణిజ్య స్థాయిలో తీసుకుంటుంది. పైలట్ ప్రాజెక్ట్ను విజయవంతంగా అమలు చేయడం ద్వారా ప్రభుత్వం యొక్క 'ఆత్మ నిర్భర్ భారత్ అభియాన్' కింద దిగుమతి ప్రత్యామ్నాయ లక్ష్యంతో పాటు డీకార్బనైజేషన్ లక్ష్యాన్ని కూడా సాధిస్తున్నారు.
ఎన్టిపీసీ లిమిటెడ్ ఎరువుల పరిశ్రమను డీకార్బోనైజ్ చేయడానికి మరియు ఎరువులు మరియు శుద్ధి కర్మాగారంలో కొంత శాతం గ్రీన్ హైడ్రోజన్ను ఉపయోగించాలనే రాబోయే ప్రభుత్వ ఆదేశాన్ని నెరవేర్చడానికి గ్రీన్ అమ్మోనియా ఉత్పత్తిని కూడా ఆసక్తిగా అన్వేషిస్తోంది.
అలాగే, రామగుండంలో గ్రీన్ మిథనాల్ ఉత్పత్తిపై వివరణాత్మక అధ్యయనం పూర్తయింది. సమీప భవిష్యత్తులో కంపెనీ తుది పెట్టుబడి నిర్ణయం తీసుకుంటుందని భావిస్తున్నారు.
ప్రధాన మంత్రి కార్యాలయం
ఫోన్లో మాట్లాడుకున్న ప్రధానమంత్రి శ్రీనరేంద్ర మోదీ, సోషలిస్ట్ రిపబ్లిక్ ఆఫ్ వియత్నాం ప్రధానమంత్రి
ప్రధానమంత్రి శ్రీ నరేంద్ర మోదీ , సోషలిస్ట్ రిపబ్లిక్ ఆఫ్ వియత్నాం ప్రధానమంత్రి శ్రీ నుయెన్ క్సుయాన్ ఫుక్ లు ఈరోజు టెలిఫోన్ లో మాట్లాడుకున్నారు.
(ఇరువురు నాయకులూ, కోవిడ్ -19 మహమ్మారి వల్ల నెలకొన్న పరిస్థితి, ఈ సవాలును ఎదుర్కొనేందుకు తీసుకుంటున్న చర్యలపై చర్చించారు.
అవసరమైన వైద్య పరికరాల సరఫరాను సులభతరం చేయడం సహా ,కోవిడ్ -19 పై పోరాటంలో ద్వైపాక్షిక సహకారానికి గల శక్తిని వారు అంగీకరించారు. ఎదుటి దేశానికి సంబంధించి తమ దేశంలో ఉన్న పౌరులకు అవసరమైన సహాయాన్ని అందించడానికి కూడా ఉభయదేశాలూ కట్టుబడి ఉన్నాయి..
భారతదేశం, వియత్నాం మధ్య వ్యూహాత్మక భాగస్వామ్యం ప్రాధాన్యతను ఇరువురు నాయకులూ నొక్కిచెప్పారు . వివిధ రంగాలలో ఇటీవల సాధించిన పురోగతిపై వారు సంతృప్తి వ్యక్తం చేశారు. ప్రాంతీయ అంతర్జాతీయ పరిణామాలను కూడా వారు ఈ సందర్భంగా సమీక్షించారు.
కోవిడ్ మహమ్మారి పై పోరాటానికి తీసుకుంటున్న చర్యలతో పాటు ,ద్వైపాక్షిక సంబంధాలకు సంబంధించిన ఇతర అంశాలపై సమన్వయం కోసం రాబోయే రోజుల్లో తమ బృందాలు సన్నిహిత సంబంధాలు కలిగి ఉంటాయని ఇరువురు నాయకులు అంగీకరించారు.
ప్రస్తుత సంక్షోభ సమయంలో వియత్నాం ప్రజల ఆరోగ్యం, వారి శ్రేయస్సును కోరుతూ ప్రధానమంత్రి శ్రీ నరేంద్ర మోదీ తన శుభాకాంక్షలు తెలిపారు.
భారత పోటీ ప్రోత్సాహక సంఘం
సౌత్ ఎల్మ్ ఇన్వెస్ట్మెంట్స్ బి.వి ద్వారా మైక్రో లైఫ్ సైన్సెస్ ప్రైవేట్ లిమిటెడ్ కొనుగోలుకు సీసీఐ ఆమోదం
సౌత్ ఎల్మ్ ఇన్వెస్ట్మెంట్స్ బి.వి ద్వారా మైక్రో లైఫ్ సైన్సెస్ ప్రైవేట్ లిమిటెడ్ కొనుగోలుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది. ప్రతిపాదిత కలయిక మైక్రో లైఫ్ సైన్సెస్ ప్రైవేట్ లిమిటెడ్ లో సౌత్ ఎల్మ్ ఇన్వెస్ట్మెంట్స్ బి.వి.  ద్వారా ప్రతిపాదిత మైనారిటీ వాటా కొనుగోలుకు సంబంధించినది. ఎస్ఈఐ అనేది నెదర్లాండ్స్ చట్టాల ప్రకారం పొందుపరచబడిన పెట్టుబడి హోల్డింగ్ కంపెనీ. ఎస్ఈఐ యొక్క వాటాదారులు వార్బర్గ్ పింకస్ ఎల్ఎల్సీ ద్వారా నిర్వహించబడే నిర్దిష్ట ప్రైవేట్ ఈక్విటీ ఫండ్లు. టార్గెట్ అనేది భారతదేశంలో విలీనం చేయబడిన ఒక సంస్థ,
ఇది ప్రాథమికంగా భారతదేశంలో అనుబంధ సంస్థలతో పాటు క్రింది వ్యాపార కార్యకలాపాలలో నిమగ్నమై ఉంది:
స్టెంట్లు, పెర్క్యుటేనియస్ ట్రాన్స్లూమినల్ కరోనరీ యాంజియోప్లాస్టీ కాథెటర్లు, గుండె కవాటాలు, ఆర్థోపెడిక్ ఇంప్లాంట్లు వంటి వివిధ వర్గాలలో  వైద్య పరికరాల తయారీ మరియు అమ్మకం , మరియు ఎండో-సర్జరీ ఉత్పత్తులు ;  ఇన్-విట్రో డయాగ్నోస్టిక్స్ ఎనలైజర్స్ మరియు రియాజెంట్స్; మరియు  భారతదేశంలో కోవిడ్ స్వీయ-పరీక్ష కిట్లు మరియు ప్రెగ్నెన్సీ టెస్ట్ కిట్ల వంటి ఉత్పత్తులపై కౌంటర్  ఉత్పత్తులను తయారు చేస్తోంది. టార్గెట్  ఆసుపత్రులకు నిర్దిష్ట ప్రత్యేక వైద్య పరికరాల  బీ2సీ విక్రయంలో నిమగ్నమై ఉంది. ఇన్-విట్రో డయాగ్నస్టిక్, ఆర్థోపెడిక్, ఎండో-సర్జరీ కోసం పరిశోధన మరియు అభివృద్ధి  సౌకర్యాలను కలిగి ఉంది. హృదయనాళ పరిష్కారాల విభాగంలోనూ కార్యకలాపాలను కలిగి ఉంది. సీసీఐ యొక్క వివరణాత్మక ఆర్డర్ వెలువడాల్సి ఉంది.
రక్షణ మంత్రిత్వ శాఖ
20 వ వ్యవస్థాపక దినోత్సవం జరుపుకున్న సమీకృత డిఫెన్స్స్టాఫ్ కేంద్ర కార్యాలయం
ఇంటిగ్రేటెడ్ డిఫెన్స్ స్టాఫ్ తన 20 వ వ్యవస్థాపక దినోత్సవాన్ని 2020 అక్టోబర్ 01 న జరుపుకుంది. ఈ సందర్భంగా ఛీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్ త్రివిధ దళాలకు చెందిన వారికి , వారి కుటుంబ సభ్యులకు శుభాకాంక్షలు తెలిపారు. హెడ్క్వార్టర్ ఐడిఎస్ ను 2001 అక్టోబర్ 01న ఏర్పాటుచేశారు. సైనిక దళాలలో సంయుక్తత, సమన్వయాన్ని ప్రోత్సహించేందుకు , రక్షణ రంగానికి చెందిన విభాగాలు, మంత్రిత్వశాఖలతో మరింత మెరుగైన సమన్వయానికి హెడ్క్వార్టర్స్ ఐడిఎస్ గత 19 సంవత్సరాలుగా అద్భుత కృషి చేస్తోంది. దేశ భద్రత, సైనిక దళాల ఆధునీకరణ, సంయుక్తత, సైనిక దౌత్యం, వంటి కీలక రంగాలలో జాతీయలక్ష్యాలను ప్రోత్సహించేందుకు ఇది కృషిచేస్తోంది.
మిలటరీ వ్యవహారాల విభాగాన్ని ఏర్పాటుచేయడం,ఛీఫ్ ఆఫ్ డిఫెన్స్ స్టాఫ్  పదవిని సృష్టించడం వల్ల సాయుధదళాల పరివర్తనాత్మకమార్పునకు,దేశంలోని ఉన్నత స్థాయి రక్షణ సంస్థల సమీకృత కార్యకలాపాలకు మైలురాయిగా నిలిచాయి. సమష్టితత్వంతో విజయం నినాదాన్ని సాకారం చేసేందుకు త్రివిధ దళాలలో మరింత సమష్టి తత్వాన్ని పెంచేందుకు హెడ్ క్వార్టర్ ఐడిఎస్ పలు చర్యలు తీసుకుని ముందుంటున్నది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
చిరుతలను తిరిగి భారత్లో ప్రవేశపెట్టేందుకు దక్షిణాఫ్రికాతో కుదిరిన అంతర్ ప్రభుత్వ ఒప్పందం
ఆసియాకు చెందిన దేశంలో తిరిగి చీతాను  ప్రవేశపెట్టేందుకు దక్షిణాఫ్రికా రిపబ్లిక్, భారత రిపబ్లిక్ అవగాహనా ఒప్పందంపై సంతకాలు చేశాయి. ఒప్పందం ప్రకారం ఫిబ్రవరి 2023లో తొలిబ్యాచ్గా 12 చిరుతలను దక్షిణాఫ్రికా నుంచి ఇక్కడకు తరలించనున్నారు. ఇవి, 2022లో నమీబియా నుంచి భారత్కు తీసుకువచ్చిన ఎనిమిది చిరుతలతో కలిసి ఉంటాయి.
చిరుతల జనాభాను పునరుద్ధరించడం అన్నది భారత్కు ఒక ప్రాధాన్యత. ఇది కీలకమైన, సుదూర పరిరక్షణ పరిణామాలను కలిగి ఉండటంతో పాటుగా భారతదేశంలో చారిత్రాత్మక పరిధిలో చిరుతల క్రియాత్మక పాత్రను ఏర్పరచడమే కాక, స్థానిక సమూహాల జీవనోపాధి ఎంపికలను, ఆర్థిక వ్యవస్థలను మెరుగుపరచడానికి తోడ్పడడంతో సహా అనేక పర్యావరణ లక్ష్యాలను సాధిస్తుంది. ఫిబ్రవరిలో 12 చిరుతలను దిగుమతి చేసుకున్న అనంతరం, రానున్న ఎనిమిది నుంచి 10 ఏళ్ళ వరకు ప్రతి ఏడాది 12 చొప్పున ఈ చిరుతలను తీసుకురావాలన్నది ప్రణాళిక.
గత శతాబ్దంలో మితిమీరిన వేటలు, ఆవాసాలు కోల్పోవడం వంటి కారణాల వల్ల అంతరించిపోయిన ఈ విశేష జాతులను భారత రిపబ్లిక్ ప్రభుత్వం నుంచి వచ్చిన అభ్యర్ధన మేరకు ఈ చిరుతలను తిరిగి పూర్వశ్రేణి రాష్ట్రాలకు పరిచయం చేసే చొరవను నిర్వహిస్తున్నారు.
దక్షిణ ఆఫ్రికా జాతీయ జీవ వైవిధ్య సంస్థ , దక్షిణాఫ్రికా జాతీయ పార్కులు , దక్షిణాఫ్రికాలోని చీతా రేంజ్ ఎక్స్పాన్షన్ ప్రాజెక్ట్ అండ్ ఎండేంజర్డ్ వైల్డ్ లైఫ్ ట్రస్ట్  సహకారంతో అటవీ , మత్స్య, పర్యావరణ శాఖ , జాతీయ టైగర్ కన్సర్వేషన్ అథారిటీ ,వైల్డ్ లైఫ్ ఇనిస్టిట్యూట్ ఆఫ్ ఇండియా  ఈ బహుశాస్త్ర సంబంధిత అంతర్జాతీయ కార్యక్రమాన్ని సమన్వయ పరుస్తున్నాయి.
భారతదేశంలో చిరుతలను తిరిగి ప్రవేశపెట్టడంపై అవగాహన ఒప్పందం  భారతదేశంలో ఆచరణీయ, సురక్షితమైన చిరుత జనాభాను ఏర్పరచేందుకు ఇరు పార్టీల మధ్య సహకారాన్ని సులభతరం చేయడమ కాక పరిరక్షణను ప్రోత్సహిస్తుంది. దీనితోపాటుగా చిరుత సంరక్షణను ప్రోత్సహించడానికి, పరిరక్షించేందుకు నైపుణ్యాలను పంచుకోవడానికి, భాగస్వామ్యానికి, సామర్ధ్య నిర్మాణానికి తోడ్పడుతుంది. మానవ- వన్యప్రాణుల మధ్య సంఘర్షణ పరిష్కారం, వన్యప్రాణులను పట్టుకొని మరొకచోట పునరావాసం కల్పించడం, ఇరు దేశాలలో వీటి పరిరక్షణలో సమాజాన్ని కలుపుకుపోవడం ఇందులో భాగం. అవగాహనా ఒప్పందం ప్రకారం, సాంకేతికతలు, నిర్వహణలో వృత్తినిపుణులకు శిక్షణ, విధానం, విజ్ఞానం బదిలీ ద్వారా భారీగా కార్నివోర్  పరిరక్షణతో పాటుగా, ఇరు దేశాల మధ్య స్థానాంతరణం చేసిన చిరుతల ద్వైపాక్షిక సంరక్షణను ఏర్పాటు చేయడం కోసం ఇరు దేశాలు సహకరించుకుంటాయి.
ప్రతి ఐదేళ్ళకు ఎంఒయులోని అంశాలను అది సహేతుకంగా ఉండేందుకు సమీక్షిస్తారు.
మరింత సమాచారం కోసం మీడియా వారు దిగువన ఇచ్చిన నెంబర్లలో సంప్రదించవచ్చు -
అల్బీ మొడైస్ ను +27 83 490 2871 అన్న నెంబర్పైన, డాక్టర్ ఎస్.పి. యాదవ్  ఎంఎస్-ఎన్టిసిఎ@ ఎన్ఐసి. ఐఎన్ -  ద్వారా సంప్రదించవచ్చు.
పౌర విమానయాన మంత్రిత్వ శాఖ
గత ఏడు సంవత్సరాలలో, మరో 6 విమానాశ్రయాలు నిర్మించబడ్డాయి / అంతర్జాతీయ విమానాశ్రయాలుగా ప్రకటించబడ్డాయి
2014కి ముందు దేశంలో 24 అంతర్జాతీయ విమానాశ్రయాలు ఉన్నాయి. గత ఏడు సంవత్సరాలలో, మరో 6 విమానాశ్రయాలు నిర్మించబడ్డాయి / అంతర్జాతీయ విమానాశ్రయాలుగా ప్రకటించబడ్డాయి.
గత ఏడేళ్లలో, కేరళలోని కన్నూర్, మహారాష్ట్రలోని షిర్డీ, ఉత్తరప్రదేశ్లోని ఖుషినగర్ మరియు గోవాలోని మోపా అనే నాలుగు గ్రీన్ఫీల్డ్ విమానాశ్రయాలు అంతర్జాతీయ విమానాశ్రయాలుగా నిర్మించబడ్డాయి. అదనంగా, ఇప్పటికే ఉన్న రెండు విమానాశ్రయాలు, అవి ఆంధ్రప్రదేశ్లోని విజయవాడ మరియు తిరుపతి 2017 సంవత్సరంలో అంతర్జాతీయ విమానాశ్రయాలుగా ప్రకటించబడ్డాయి.
మార్చి 1994లో ఎయిర్ కార్పొరేషన్ చట్టాన్ని రద్దు చేసిన తర్వాత, భారతీయ దేశీయ విమానయాన మార్కెట్ నియంత్రణను తొలగించింది. పర్యవసానంగా, ఎయిర్లైన్స్ ఈ విషయంలో ఉన్న మార్గదర్శకాలకు లోబడి దేశమంతటా సేవలు అందించడానికి మరియు ఆపరేట్ చేయాలనుకుంటున్న మార్కెట్లు మరియు నెట్వర్క్లను ఎంచుకోవడానికి ఏ రకమైన ఎయిర్క్రాఫ్ట్ రకంతోనైనా సామర్థ్యాన్ని పెంచుకోవడానికి సులభం. అందువల్ల, ప్రస్తుత మార్గదర్శకాలకు అనుగుణంగా, ట్రాఫిక్ డిమాండ్ మరియు వాటి వాణిజ్య సాధ్యతను బట్టి నిర్దిష్ట ప్రదేశాలకు విమాన సేవలను అందించడం ఎయిర్లైన్స్పై ఆధారపడి ఉంటుంది.
అంతేకాకుండా, ఈ విమానాశ్రయాల నుండి అంతర్జాతీయ విమాన సేవల విషయానికి వస్తే, సంబంధిత ద్వైపాక్షిక విమాన సేవల ఏర్పాట్ల ప్రకారం భారతదేశంలోని ఏ ప్రదేశం నుండి అయినా విదేశీ గమ్యస్థానాలకు సేవలను అందచేయడానికి భారతీయ క్యారియర్లు అవకాశం ఉంది. విదేశీ విమానయాన సంస్థలు ద్వైపాక్షిక ఏర్పాట్ల క్రింద అందుబాటులో ఉన్న నిర్దేశిత పాయింట్ అఫ్ కాల్స్ లో పనిచేయగలవు.
ఈరోజు లోక్సభలో ఒక ప్రశ్నకు లిఖితపూర్వక సమాధానంలో పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈ సమాచారాన్ని అందించారు.
మంత్రిమండలి
ఎన్ హెచ్ పిసి, నార్త్ ఈస్ట్ ఎలక్ర్టిక్ పవర్ కార్పొరేషన్, టిహెచ్ డిసి ఇండియా లిమిటెడ్, ఎస్ జెవిఎన్ లిమిటెడ్ కంపెనీల్లో 1.197 నుంచి అమలులోకి వచ్చే విధంగా బోర్డు స్థాయి కన్నా దిగువన పని చేసే ఎగ్జిక్యూటివ్ ల వేతన స్కేళ్ల క్రమబద్ధీకరణకు కేబినెట్ ఆమోదం
ప్రధానమంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్ జాతీయ జల విద్యత్ కార్పరేషన్ లిమిటెడ్ , ఈశాన్య ప్రాంతాల విద్యుత్ కార్పొరేషన్ , టిహెచ్ డిసి లిమిటెడ్ , సట్లెజ్ జల విద్యుత్ నిగమ్ లిమిటెడ్  కంపెనీల్లో బోర్డు స్థాయి ఎగ్జిక్యూటివ్ ల కన్నా దిగువ స్థాయిలో పని చేస్తున్నెఎగ్జిక్యూటివ్ ల వేతనం స్కేళ్ల క్రమబద్ధీకరణకు అనుమతించింది. 2006 సెప్టెంబర్ ఒకటో తేదీన విద్యుత్ మంత్రిత్వ శాఖ జారీ చేసిన ఉత్తర్వులకు అనుగుణంగా 1997 జనవరి ఒకటో తేదీ నుంచి ఈ క్రమబద్ధీకరణ అమలులోకి వస్తుంది.
అమలు వ్యూహం :
2006 ఏప్రిల్ 4, 2006 సెప్టెంబర్ 1 తేదీల్లో విద్యుత్ మంత్రిత్వ శాఖ జారీ చేసిన ఉత్తర్వులకు అనుగుణంగా జల విద్యుత్ రంగంలోని ఈ సిపిఎస్ఇలు అమలు జరుపుతున్న పే స్కేళ్లు కేంద్ర కేబినెట్ ఆమోదం అనంతరం క్రమబద్ధం అవుతాయి.
ప్రభావం :
ఈ అనుమతితో 2007 జనవరి ఒకటో తేదీ కన్నా ముందు నియమితులైన 5254 మంది ఎగ్జిక్యూటివ్ లు ఈ నిర్ణయం వల్ల లాభం పొందుతారు. జలవిద్యుత్ రంగంలోని సిపిఎస్ ఇల ఎగ్జిక్యూటివ్ ల నైతిక స్థైర్యం మెరుగుపడేందుకు ఈ నిర్ణయం దోహదపడుతుంది.
వ్యయం :
పే స్కేళ్ల క్రమబద్ధీకరణ నిర్ణయం వల్ల రూ.323 కోట్ల మేరకు భారం పడుతుంది.
నేపథ్యం : గతంలో ఎన్ టిపిసి/ ఆయిల్ రంగంలోని కంపెనీల్లో కార్మికులు/ నాన్ ఎగ్జిక్యూటివ్ ల పే స్కేళ్లు సవరించిన ప్రభావం వల్ల 1997 జనవరి ఒకటో తేదీ నుంచి ఎన్ హెచ్ పిసి, నీప్ కో, టిహెచ్ డిసిఐఎల్, ఎస్ జెవిఎన్ఎల్ కంపెనీల్లో ఎగ్జిక్యూటివ్ స్థాయి వేతనాల్లో వ్యత్యాసం కొనసాగుతోంది. ఇ-1 గ్రేడ్ ఎగ్జిక్యూటివ్ ల వేతనం స్కేళ్ల కన్నా వర్క్ మెన్, సూపర్ వైజర్ల పేస్కేళ్లు ఎక్కువగా ఉన్నాయి.
ఈ ప్రతిపాదనను కార్యదర్శుల స్థాయి కమిటీ, కేబినెట్ పలు సందర్భాల్లో పరిశీలనకు తీసుకున్నాయి. 2013 డిసెంబర్ లో కేబినెట్ ఈ దిగువ నిర్ణయం తీసుకుంది.
1997 జనవరి ఒకటో తేదీ నుంచి అమలులోకి వచ్చిన డీవియెంట్ పేస్కేళ్లను క్రమబద్ధీకరించకూడదు.
అయితే ఆ తేదీ నుంచి సిబ్బందికి చెల్లించిన అదనపు వేతనాలు రికవరీ చేయడం వల్ల వారి నైతిక స్థైర్యం దెబ్బ తినే ప్రమాదం ఉండడంతో పాటు రికవరీ వల్ల వారిపై పడే ప్రభావాన్ని పరిగణనలోకి తీసుకుని వారి నుంచి ఆ సొమ్ము రికవరీ చేయకూడదు.
1997 జనవరి ఒకటో తేదీ నుంచి అమలులోకి వచ్చేలా నిర్ణయించిన పే స్కేళ్లలో వ్యత్యాసాలు దిద్దుబాటు చేసి 2007 జనవరి ఒకటో తేదీ నుంచి పే స్కేళ్లు అమలుజరపాలి.
ఈ ఉత్తర్వులపై ఆగ్రహించిన ఉద్యోగుల సంఘాలు వివిధ హైకోర్టుల్లో రిట్ పిటిషన్లు దాఖలు చేశాయి. ఆ పిటిషన్లను పరిశీలించిన ఉత్తరాఖండ్, మేఘాలయ హైకోర్టులు పై నిర్ణయాన్ని కొట్టివేశాయి. కాగా ఉత్తరాఖండ్ హైకోర్టు ఆ నిర్ణయాన్ని కొట్టివేయడాన్ని సవాలు చేస్తూ 2017 ఏప్రిల్ 12వ తేదీన సుప్రీంకోర్టులో ఎస్ ఎల్ పి దాఖలు చేయగా 2017 మే 8వ తేదీన ఆ పిటిషన్ ను కొట్టివేసింది. మేఘాలయ, ఉత్తరాఖండ్ హైకోర్టుల్లో కోర్టు ఉత్తర్వుల ఉల్లంఘన పిటిషన్లు దాఖలయ్యాయి. ఈ పరిణామాల నేపథ్యంలో ఎన్ హెచ్ పిసి, నీప్ కో, టిహెచ్ డిసిఐఎల్, ఎస్ జెవిఎన్ఎల్ కంపెనీల్లో వేతనం స్కేళ్ల క్రమబద్ధీకరణ అంశాన్ని కేబినెట్ ముందుంచడం తప్ప విద్యుత్ మంత్రిత్వ శాఖకు మార్గాంతరం లేకపోయింది.
ఆయుష్
‘ఆజాదీ-కా-అమృత్-మహోత్సవ్’ లో భాగంగా రేపు ఏడుగురు కేంద్ర మంత్రులు ప్రారంభించనున్న - "యోగా-బ్రేక్" మొబైల్ యాప్
75వ స్వాతంత్య్ర దినోత్సవాన్ని పురస్కరించుకుని భారత ప్రభుత్వం ప్రారంభించిన ‘ఆజాదీ-కా-అమృత్-మహోత్సవ్’ వేడుకల్లో భాగంగా, రేపు  విజ్ఞాన్ భవన్ లో ప్రముఖుల సమక్షంలో నిర్వహించే ఒక కార్యక్రమంలో, కేంద్ర ఆయుష్, నౌకాశ్రయాలు, రవాణా, రహదారుల శాఖల మంత్రి శ్రీ సర్బానంద సోనోవాల్ మరో ఆరుగురు కేంద్ర మంత్రులతో కలిసి, వై-బ్రేక్ మొబైల్ యాప్ ను ప్రారంభించనున్నారు. కేంద్ర ఆయుష్ మంత్రిత్వ శాఖ 2021 ఆగస్టు 30వ తేదీ నుండి సెప్టెంబర్ 5వ తేదీ వరకు వారం రోజుల పాటు వరుసగా వివిధ వేడుకలు, ప్రచార కార్యక్రమాలు నిర్వహించాలని సంకల్పించింది.
ఈ ప్రారంభోత్సవ కార్యక్రమంలో - కేంద్ర ఆరోగ్య, కుటుంబ సంక్షేమ శాఖ మంత్రి మరియు రసాయనాలు, ఎరువుల శాఖ మంత్రి, శ్రీ మన్సుఖ్ లక్ష్మణ్ భాయ్ మాండవియా; కేంద్ర చట్టం, న్యాయ శాఖ మంత్రి, శ్రీ కిరణ్ రిజిజు; కేంద్ర సమాచార, ప్రసార మరియు యువజన వ్యవహారాలు, క్రీడల శాఖ మంత్రి, శ్రీ అనురాగ్ సింగ్ ఠాకూర్; కేంద్ర శాస్త్ర, సాంకేతిక, భూ విజ్ఞానం, డి.ఓ.పి.టి., ప్రధానమంత్రి కార్యాలయం శాఖల ఇంచార్జ్ సహాయ మంత్రి, శ్రీ జితేంద్ర సింగ్; కేంద్ర పర్యాటక, సాంస్కృతిక శాఖ మంత్రి శ్రీమతి మీనాక్షి లేఖి; ఆయుష్ శాఖ మరియు స్త్రీ, శిశు అభివృద్ధి శాఖ సహాయ మంత్రి, డా. ముంజపారా మహేంద్ర భాయ్ కలుభాయ్ తో పాటు పలువురు ఇతర ప్రముఖులు కూడా పాల్గొంటారు.
5 నిమిషాల 'యోగా బ్రేక్ ప్రోటోకాల్' - పని ప్రదేశంలో వ్యక్తుల ఉత్పాదకతను పెంచడం కోసం ఒత్తిడిని తగ్గించడానికి, రిఫ్రెష్ చేయడానికి, పనిపై మళ్లీ దృష్టి పెట్టడానికి చాలా ఉపయోగకరమైన యోగా అభ్యాసాలను కలిగి ఉంటుంది. "యోగా బ్రేక్"  అనే భావన ప్రపంచవ్యాప్తంగా పనిచేసే నిపుణులకు సంబంధించినది. పరీక్షించిన నిర్వహణ నియమాలతో ప్రముఖ నిపుణులు దీనిని జాగ్రత్తగా అభివృద్ధి చేశారు.
ప్రోటోకాల్  ఈ క్రింది విధంగా కొన్ని సాధారణ యోగ పద్ధతులను కలిగి ఉంటుంది:
తడాసనం - ఊర్ధ్వ-హస్తోత్తనాసనం - తడాసనం
స్కంధ చక్ర - ఉత్తానమందూకాసనం – కటి చక్రాసనం
అర్ధచక్రసనం, ప్రసారిత పాదోత్తాసనం - దీర్ఘ శ్వాస
నాడీ శోధన ప్రాణాయామం
భ్రమరీ ప్రాణాయామం - ధ్యానం
వివిధ వాటాదారుల సమన్వయంతో ఆరు ప్రధాన మెట్రో నగరాల్లో పైలట్ ప్రాజెక్టు ప్రాతిపదికగా 2020 జనవరి నెలలో, ఈ మాడ్యూల్ ను ప్రారంభించారు. దేశంలోని ఆరు ప్రముఖ యోగా సంస్థల సహకారంతో మొరార్జీ దేశాయ్ జాతీయ యోగా సంస్థ మొత్తం 15 రోజుల ట్రయల్ నిర్వహించింది. ఇందులో వివిధ ప్రైవేటు, ప్రభుత్వ సంస్థల నుండి మొత్తం 717 మంది పాల్గొన్నారు. ఈ ట్రయల్ భారీ విజయాన్ని సాధించింది.
రేపు నిర్వహించే ప్రారంభ వేడుకల్లో భాగంగా, ఐదు నిమిషాల యోగా నిర్వహణ నియమాలు / ప్రత్యక్ష ప్రదర్శన గురించి ఎం.డి.ఎన్.ఐ.వై. డైరెక్టర్ డాక్టర్ ఈశ్వర్ వి. బసవరెడ్డి; యాప్ వినియోగంపై సాంకేతిక అంశాల గురించి ఆయుష్ మంత్రిత్వ శాఖ ఓ.ఎస్.డి., డాక్టర్ లీనా ఛత్రే, వివరంగా తెలియజేస్తారు.
"యోగా-బ్రేక్" మొబైల్ యాప్ ప్రారంభోత్సవ కార్యక్రమంలో - ప్రముఖ యోగా అభ్యాసకులు, పండితులు, విధాన రూపకర్తలు, ప్రభుత్వోద్యోగులు, యోగా ఔత్సాహికులు, అనుబంధ శాస్త్రాల నిపుణులతో సహా దాదాపు 600 మంది పాల్గొంటారు.
ఉక్కు మంత్రిత్వ శాఖ
దేశంలో కోవిడ్ అన్లాక్ నేపథ్యాన జీవితం మరియు జీవనోపాధి మధ్య సమతౌల్యత సాధించాలిః శ్రీ ధర్మేంద్ర ప్రధాన్ పిలుపు
ఉక్కు మంత్రిత్వ శాఖ ఈ రోజు నిర్వహించిన “వర్కింగ్ ఇన్ కోవిడ్-19” అనే వెబ్నార్ కార్యక్రమంలో కేంద్ర ఉక్కు, పెట్రోలియం మరియు సహజ వాయువు శాఖల మంత్రి శ్రీ ధర్మేంద్ర ప్రధాన్ పాల్గొన్నారు. ఈ సందర్భంగా ఆయన మాట్లాడుతూ దేశంలో కోవిడ్ అన్లాక్ ప్రక్రియ ప్రారంభమైందని ప్రజలు తిరిగి పనుల్లోకి చేరేటప్పుడు వైరస్ వ్యాప్తి ఇక్కడ చాలా ఉందన్న విషయాన్ని అర్థం చేసుకోవాలని అన్నారు. ఈ నేపథ్యంలో అవసరమైన అన్ని రకాల జాగ్రత్తలతో జీవితం మరియు జీవనోపాధిల మధ్య సమతౌల్యత కలిగి ఉండేలా చూసుకోవడం చాలా ముఖ్యమని అన్నారు. కోవిడ్-19 వ్యతిరేకంగా పోరాడటానికి గడిచిన కొన్ని నెలల కాలంలో తాము మహమ్మారికి వ్యతిరేకంగా పలు రకాలైన ప్రోటోకాల్స్ ను మరియు అభ్యాసాలను ఏర్పాటు చేశామని అన్నారు. వైరస్ సంక్రమణ వ్యాప్తిని కట్టడి చేసేందుకు గాను నిపుణులు అందించిన అన్ని రకాల సిఫారసులను అనుసరించడం, సామాజిక దూరాన్ని నిర్ధారించడం, ముసుగులు ధరించడం, చేతులు కడుక్కోవడం వంటి చర్యలను కొనసాగించాలని కూడా సూచించారు. ఈ సందర్భంగా ఉక్కు శాఖ సహాయ మంత్రి శ్రీ ఫగ్గన్ సింగ్ కులాస్టే మాట్లాడుతూ దేశంలో మహమ్మారికి వ్యతిరేకంగా జరుగుతున్న పోరాటంలో ఉక్కు శాఖకు చెందిన ప్రభుత్వ రంగ సంస్థల పాత్ర, ప్రభుత్వం ప్రకటించిన ఆర్థిక ప్యాకేజీ, మరింత మెరుగైన ఆరోగ్యకర జీవనశైలిని అవలంబించాల్సిన అవసరం గురించి వివరించారు. పట్టణ ప్రజలతో పోల్చితే గ్రామీణ ప్రాంతాలు మరియు గిరిజన బెల్ట్లోని ప్రజలు ఈ మహమ్మారి బారిన పడటం చాలా తక్కువ అని ఆయన అన్నారు. వారివారి జీవనశైలి, ఆహారపు అలవాట్లు మరియు ప్రకృతితో ఉన్న సాన్నిహిత్యమే ఇందుకు కారణమని ఆయన వివరించారు. ఈ కార్యక్రమంలో పాల్గొన్న ఢిల్లీలోని ఎయిమ్స్ డైరెక్టర్ డాక్టర్ రణదీప్ గులేరియా
మాట్లాడుతూ అన్లాక్ నేపథ్యంలో పనిని తిరిగి ప్రారంభించేప్పుడు సంక్రమణ ప్రమాదాన్ని తగ్గించడానికి తీసుకోవాల్సిన చర్యలను వివరించారు. ముఖానికి తగిన ముసుగులు ధరించడం, కొత్త సాధారణ స్థితికి సర్దుబాటు కావడం, సామాజిక దూరం, చేతులు కడుక్కోవడం, స్వీయ పర్యవేక్షణ, కాంటాక్ట్ ట్రేసింగ్ మరియు సంక్రమణ వ్యాప్తి ప్రమాదాన్ని తగ్గించే విధంగా కార్యాలయ పద్ధతుల పునరమరిక చేసుకోవాలని ఆయన అన్నారు. ఆయుష్ మంత్రిత్వ శాఖ ఎండీఎన్ఐవై డైరెక్టర్ డాక్టర్ ఈశ్వర్ వి.బసవరెడ్డి మాట్లాడుతూ రోగనిరోధక శక్తిని పెంచడానికి మరియు ఆరోగ్యంగా ఉండటానికి సహాయపడే ప్రాథమిక యోగా భంగిమలు మరియు అభ్యాసాలను గురించి వివరించారు. ఈ వెబ్నార్ కార్యక్రమంలో కేంద్ర ఉక్కు మంత్రిత్వ శాఖ మరియు దాని పరిధిలో పని చేస్తున్న సీపీఎస్ఈల అధికారులు పాల్గొన్నారు.